**Ordonanță de urgență a Guvernului**

**pentru abrogarea art.96 alin.(1) lit.f) din Legea nr.254/2013 privind executarea pedepselor și a măsurilor privative de libertate dispuse de organele judiciare în cursul procesului penal**

Având în vedere că aplicarea dispozițiilor art.96 alin.(1) lit. f) dinLegea nr.254/2013 privind executarea pedepselor și a măsurilor privative de libertate dispuse de organele judiciare în cursul procesului penal, prin care este acordat un beneficiu persoanelor condamnate care au elaborat lucrări științificesau care au obținut invenții și inovații brevetate,respectiv se reduce pedeapsa care este considerată ca executată pe baza muncii prestate sau a instruirii școlare și formării profesionale, în vederea acordării liberării condiționate,a determinat împiedicarea și denaturarea scopului și spiritului reglementării execuțional penale,

ținând seama de creșterea, fără precedent, în special pe parcursul anilor 2014 și 2015,a numărului lucrărilor științifice elaborate și publicate de către persoanele condamnate aflate în executarea unei pedepse privative de libertate în penitenciar, tinzând spre un fenomen de mare amploare care numai poate fi controlat, îndepărtând prevederile legale de la scopul lor legitim,

pentru ca prin abuzul de acest beneficiu se ajunge la situația în care nu se mai realizează scopul și funcțiile pedepsei private de libertate, respectiv formarea unei conduite corecte față de ordinea de drept, regulile de conviețuire socială și față de muncă a persoanelor condamnate,

deoarece scopul persoanelor condamnate aflate în executarea unei pedepse privative de libertate în penitenciar, care elaborează lucrări științifice publicate sau invenții și inovații brevetate, este reprezentat exclusiv de câștigul zilelor de muncă ce sunt considerate ca executate, având, în acest fel, acces mai rapid mecanismul prin care pot solicita instanței de judecată liberarea condiționată și nu vizează recuperarea și reintegrarea lor socială accelerată,

observând că, în contextul actual, se constată că prin activitatea de elaborare a unor lucrări științifice o persoană privată de libertate nu intenționează să își formeze o conduită corectă față de ordinea de drept, față de regulile de conviețuire socială și față de muncă, în vederea reintegrării ei în societate, nerealizându-se, de fapt, scopul și funcțiile pedepsei,

luând în considerare faptul că neadoptarea în regim de urgență a prezentului proiect ar conduce la încurajareaperpetuăriiutilizării abuzive și deturnarea de la scopul reglementării, a prevederilor legale în discuție, cu consecințe negative pe planul percepției societății privind politica penală a statului, precum și pe planul încrederii în justiție,

apreciind că modul de aplicare a dispozițiilor legale de către persoanele condamnate a determinat consecințe nu doar asupra regimului de executare a pedepselor, ci și a valorii operelor lucrărilor științifice în general, provocând o reacție puternică din partea societății civile și a mediului academic de respingere a golirii de conținut a activității de cercetare științifică,

În temeiul art. 115 alin. (4) din Constituția României, republicată,

Guvernul României adoptă prezenta Ordonanță de urgență.

**Articol unic**

La articolul 96 alineatul 1 din Legea nr.254/2013 privind executarea pedepselor și a măsurilor privative de libertate dispuse de organele judiciare în cursul procesului penal, publicată în Monitorul Oficial, Partea I, nr.514 din 14 august 2013, litera f) se abrogă.